title: 2008/300/ES: Sklep Sveta z dne 7. aprila 2008 o imenovanju nizozemskega člana in nizozemskega nadomestnega člana Odbora regij

text:
               15.4.2008

               SL

               Uradni list Evropske unije

               L 105/3

      SKLEP SVETA

   z dne 7. aprila 2008
   o imenovanju nizozemskega člana in nizozemskega nadomestnega člana Odbora regij
   (2008/300/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa g. H. DIJKSME se je sprostilo mesto člana Odbora regij. Zaradi odstopa ge. R. KRUISINGA se je sprostilo mesto nadomestnega člana Odbora regij –

         SKLENIL:
   Člen 1
   V Odbor regij se za preostanek mandata, tj. do 25. januarja 2010, imenujeta:

               (a)

               za člana:
               ga. R. KRUISINGA, gedeputeerde van de provincie Noord-Holland (sprememba mandata)
               in

               (b)

               za nadomestnega člana:
               g. H. DIJKSMA, gedeputeerde van de provincie Flevoland (sprememba mandata).

         Člen 2
   Ta sklep začne učinkovati na dan sprejetja.

      V Luxembourgu, 7. aprila 2008

            Za Svet

            Predsednik

         R. ŽERJAV

      (1)  UL L 56, 25.2.2006, str. 75.


title: Sklep Stalnega odbora držav Efte št. 3/2016/SC z dne 2. junija 2016 o razširitvi nalog Urada za finančni mehanizem EGP in norveški finančni mehanizem [2017/314]

text:
               23.2.2017

               SL

               Uradni list Evropske unije

               L 45/16

         SKLEP STALNEGA ODBORA DRŽAV EFTE št. 3/2016/SC
   z dne 2. junija 2016
   o razširitvi nalog Urada za finančni mehanizem EGP in norveški finančni mehanizem [2017/314]
   STALNI ODBOR DRŽAV EFTE JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP),
   ob upoštevanju Sklepa Stalnega odbora držav Efte št. 1/2004/SC z dne 5. februarja 2004 o ustanovitvi Urada za finančni mehanizem EGP in norveški finančni mehanizem,
   ob upoštevanju Sporazuma med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2014–2021,
   ob upoštevanju Protokola 38c o finančnem mehanizmu EGP (za obdobje 2014–2021), ki je bil vključen v Sporazum EGP z zgoraj navedenim sporazumom med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2014–2021,
   ob upoštevanju Sporazuma med Kraljevino Norveško in Evropsko unijo o norveškem finančnem mehanizmu za obdobje 2014–2021,
   ob upoštevanju, da prvi odstavek člena 1 Sklepa Stalnega odbora držav Efte št. 1/2004/SC Urad za finančni mehanizem EGP in norveški finančni mehanizem pooblašča za upravljanje finančnih mehanizmov le za obdobje 2004–2009 in da prvi odstavek člena 1 Sklepa Stalnega odbora držav Efte št. 6/2010/SC z dne 9. decembra 2010 podaljšuje pooblastilo za upravljanje finančnih mehanizmov, ki ga ima zgoraj navedeni urad, le za obdobje 2009–2014,
   ob upoštevanju, da bo sekretariat moral upravljati finančni mehanizem EGP in norveški finančni mehanizem v obdobju 2014–2021 –
   SKLENIL:
   Člen 1
   1.   Urad za finančni mehanizem EGP in norveški finančni mehanizem, ki je bil ustanovljen s Sklepom Stalnega odbora držav Efte št. 1/2004/SC, je dodatno pooblaščen za opravljanje nalog sekretariata pri upravljanju finančnega mehanizma EGP za obdobje 2014–2021 in norveškega finančnega mehanizma za obdobje 2014–2021.
   2.   O finančnem mehanizmu EGP za obdobje 2014–2021 Urad poroča odboru za finančni mehanizem EGP.
   3.   O norveškem finančnem mehanizmu za obdobje 2014–2021 pa Urad poroča norveškemu Ministrstvu za zunanje zadeve.
   Člen 2
   Ta sklep začne veljati na dan začetka veljavnosti ali začasne uporabe pravnega akta o finančnem mehanizmu EGP za obdobje 2014–2021.
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

      V Bruslju, 2. junija 2016

            Za Stalni odbor

         Kurt JÄGER

            Predsednik

         Kristinn F. ÁRNASON

            Generalni sekretar


title: 2005/722/ES: Sklep Sveta z dne 17. oktobra 2005 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2005/428/SZVP

text:
               18.10.2005

               SL

               Uradni list Evropske unije

               L 272/15

      SKLEP SVETA

   z dne 17. oktobra 2005
   o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2005/428/SZVP
   (2005/722/ES)
   SVET EVROPSKE UNIJE JE –
   ob upoštevanju Uredbe (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1) in zlasti člena 2(3) Uredbe,
   ob upoštevanju naslednjega:

               (1)

               Svet je 6. junija 2005 sprejel Sklep 2005/428/SZVP o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2005/221/SZVP (2).

               (2)

               Sprejet je bil posodobljen seznam oseb, skupin in subjektov, za katere se uporablja Uredba (ES) št. 2580/2001 –

         SKLENIL:
   Člen 1
   Seznam iz člena 2(3) Uredbe (ES) št. 2580/2001 se nadomesti z naslednjim:
   „[…]“.
   Člen 2
   Sklep 2005/428/SZVP se razveljavi.
   Člen 3
   Ta sklep se objavi v Uradnem listu Evropske unije.
   Uveljavi se na dan objave.

      V Luxembourgu, 17. oktobra 2005

            Za Svet

            Predsednica

         M. BECKETT

      (1)  UL L 344, 28.12.2001, str. 70. Uredba, kakor je bila nazadnje spremenjena z Uredbo Komisije (ES) št. 1207/2005 (UL L 197, 28.7.2005, str. 16).

      (2)  UL L 144, 8.6.2005, str. 59.

      PRILOGA
      1.   OSEBE

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), rojen 1.2.1966 v Alžiru (Alžirija), (član skupin al-Takfir in al-Hijra)

                  2.

                  ABOUD, Maisi (alias švicarski Abderrahmane), rojen 17.10.1964 v Alžiru (Alžirija), (član skupin al-Takfir in al-Hijra)

                  3.

                  AL-MUGHASSIL, Ahmad Ibrahim (alias Abu Omran, alias Al-Mughassil, Ahmed Ibrahim), rojen 26.6.1967 v Qatif-Bab al Shamalu, Saudova Arabija, državljan Saudove Arabije

                  4.

                  AL-NASSER, Abdelkarim Hussein Mohamed, rojen v Al Ihsi, Saudova Arabija, državljan Saudove Arabije

                  5.

                  AL YACOUB, Ibrahim Salih Mohammed, rojen 16.10.1966 v Tarutu, Saudova Arabija, državljan Saudove Arabije

                  6.

                  ARIOUA, Azzedine, rojen 20.11.1960 v Costantinu (Alžirija), (član skupin al-Takfir in al Hijra)

                  7.

                  ARIOUA, Kamel (alias Lamine Kamel), rojen 18.8.1969 v Costantinu (Alžirija), (član skupin al-Takfir in al-Hijra)

                  8.

                  ASLI, Mohamed (alias Dahmane Mohamed), rojen 13.5.1975 v Ain Tayi (Alžirija), (član skupin al-Takfir in al-Hijra)

                  9.

                  ASLI, Rabah, rojen 13.5.1975 v Ain Tayi (Alžirija), (član skupin al-Takfir in al-Hijra)

                  10.

                  ATWA, Ali (alias Bouslim, Ammar Mansour, alias Salim, Hassan Rostom), Libanon, rojen 1960 v Libanonu, državljan Libanona

                  11.

                  DARIB, Noureddine (alias Carreto, alias Zitoun Mourad), rojen 1.2.1972 v Alžiriji, (član skupin al-Takfir in al-Hijra)

                  12.

                  DJABALI, Abderrahmane (alias Touil), rojen 1.6.1970 v Alžiriji, (član skupin al-Takfir in al Hijra)

                  13.

                  EL-HOORIE, Ali Saed Bin Ali (alias Al-Houri, Ali Saed Bin Ali, alias El-Houri, Ali Saed Bin Ali), rojen 10.7.1965 ali 11.7.1965 v El Dibabiyi, Saudova Arabija, državljan Saudove Arabije

                  14.

                  FAHAS, Sofiane Yacine, rojena 10.9.1971 v Alžiru (Alžirija), (članica skupin al-Takfir in al Hijra)

                  15.

                  IZZ-AL-DIN, Hasan (alias Garbaya, Ahmed, alias Sa-Id, alias Salwwan, Samir), Libanon, rojen 1963 v Libanonu, državljan Libanona

                  16.

                  LASSASSI, Saber (alias Mimiche), rojen 30.11.1970 v Costantinu (Alžirija), (član skupin al Takfir in al-Hijra)

                  17.

                  MOHAMMED, Khalid Shaikh (alias Ali, Salem, alias Bin Khalid, Fahd Bin Adballah, alias Henin, Ashraf Refaat Nabith, alias Wadood, Khalid Adbul), rojen 14.4.1965 alt. 1.3.1964 v Pakistanu, potni list št. 488555

                  18.

                  MOKTARI, Fateh (alias Ferdi Omar), rojen 26.12.1974 v Hussein Deyu (Alžirija), (član skupin al-Takfir in al-Hijra)

                  19.

                  MUGHNIYAH, Imad Fa'iz (alias Mughniyah, Imad Fayiz), višji obveščevalni oficir Hezbolaha, rojen 7.12.1962 v Tayr Dibbi, Libanon, potni list št. 432298 (Libanon)

                  20.

                  NOUARA, Farid, rojen 25.11.1973 v Alžiru (Alžirija), (član skupin al-Takfir in al-Hijra)

                  21.

                  RESSOUS, Hoari (alias Hallasa Farid), rojen 11.9.1968 v Alžiru (Alžirija), (član skupin al Takfir in al-Hijra)

                  22.

                  SEDKAOUI, Noureddine (alias Nounou), rojen 23.6.1963 v Alžiru (Alžirija), (član skupin al Takfir in al-Hijra)

                  23.

                  SELMANI, Abdelghani (alias Gano), rojen 14.6.1974 v Alžiru (Alžirija), (član skupin al Takfir in al-Hijra)

                  24.

                  SENOUCI, Sofiane, rojena 15.4.1971 v Hussein Deyu (Alžirija), (članica skupin al-Takfir in al-Hijra)

                  25.

                  SISON, Jose Maria (alias Armando Liwanag, alias Joma, vodja Komunistične partije Filipino, vključno z NPA), rojen 8.2.1939 v Cabugau, Filipini

                  26.

                  TINGUALI, Mohammed (alias Mouh di Kouba), rojen 21.4.1964 v Blidi (Alžirija), (član skupin al-Takfir in al-Hijra)

            2.   SKUPINE IN ENTITETE

                  1.

                  Organizacija Abu Nidal (ANO), (alias Revolucionarni svet Fataha, Arabska revolucionarna brigada, Črni september in Revolucionarna organizacija socialističnih muslimanov)

                  2.

                  Brigada mučenikov Al Akse

                  3.

                  Al Aksa e.V.

                  4.

                  Al-Takfir in al-Hijra

                  5.

                  Aum Shinrikyo (alias AUM, alias Aum Supreme Truth, alias Aleph)

                  6.

                  Babbar Khalsa

                  7.

                  Komunistična partija Filipinov, vključno z Novo ljudsko vojsko (NPA), Filipini, povezana s Sisonom Jose Mariom C. (aias Armandom Liwanagom, alias Jomom, vodjo Komunistične partije Filipinov, vključno z NPA)

                  8.

                  Gama'a al Islamiyya (Islamic Group), (a.k.a. Al Gama'a al Islamiyya, IG)

                  9.

                  Fronta islamskih bojevnikov velikega vzhoda (IBDA-C)

                  10.

                  Hamas (vključno Hamas-Izz al-Din al-Qassem)

                  11.

                  Fundacija Svete dežele za pomoč in razvoj (Holy Land Foundation for Relief and Development)

                  12.

                  International Sikh Youth Federation (ISYF) (Mednrodna federacija sikhovske mladine)

                  13.

                  Kahane Chai (Kach)

                  14.

                  Delavska stranka Kurdistana (PKK) (alias KADEK, alias KONGRA-GEL)

                  15.

                  Mujahedin-e Khalq Organisation (MEK ali MKO) [brez „National Council of Resistance of Iran“ (NCRI)] (alias The National Liberation Army of Iran (NLA, militantno krilo MEK), The People's Mujahidin of Iran (PMOI), Muslim Iranian Student's Society)

                  16.

                  Nacionalna osvobodilna vojska/National Liberation Army (Ejército de Liberación Nacional)

                  17.

                  Fronta za osvoboditev Palestine (PLF)

                  18.

                  Palestinski islamski džihad (Palestinian Islamic Jihad – PIJ)

                  19.

                  Ljudska fronta za osvoboditev Palestine (Popular Front for the Liberation of Palestine – PFLP)

                  20.

                  Ljudska fronta za osvoboditev Palestine – glavno poveljstvo (alias PFLP – glavno poveljstvo, alias PFLP-GC)

                  21.

                  Oborožene revolucionarne sile Kolumbije (FARC)

                  22.

                  Vojska/fronta/ljudska revolucionarna osvobodilna stranka (DHKP/C) (Devrimci Sol, revolucionarna levica, Dev Sol)

                  23.

                  Sijoča pot (SL) (Sendero Luminoso)

                  24.

                  Stichting Al Aksa (alias Stichting Al Aqsa Nederland, alias Al Aqsa Nederland)

                  25.

                  Združene samoobrambne sile/skupine Kolumbije (AUC) (Autodefensas Unidas de Colombia)


title: Sklep Sveta z dne 17. februarja 2017 o zamenjavi članov upravnega odbora Evropskega centra za razvoj poklicnega usposabljanja

text:
               24.2.2017

               SL

               Uradni list Evropske unije

               C 60/3

         SKLEP SVETA
   z dne 17. februarja 2017
   o zamenjavi članov upravnega odbora Evropskega centra za razvoj poklicnega usposabljanja
   (2017/C 60/02)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (1) in zlasti člena 4 Uredbe,
   ob upoštevanju predloga, ki ga je Komisija poslala Svetu v zvezi s kandidatom za predstavnika delodajalcev,
   ob upoštevanju naslednjega:

               (1)

               Svet je s sklepoma z dne 14. julija 2015 (2) in 14. septembra 2015 (3) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2015 do 17. septembra 2018.

               (2)

               Ker je Satu AGREN odstopila, se je sprostilo mesto finskega člana v skupini predstavnikov organizacij delodajalcev pri upravnem odboru zadevnega centra.

               (3)

               Člane upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2018 –

         SPREJEL NASLEDNJI SKLEP:
   Člen 1
   Za članico upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2018, imenuje:
   PREDSTAVNIKI ORGANIZACIJ DELODAJALCEV:

               FINSKA

               Mirja HANNULA

         Člen 2
   Ta sklep se informativno objavi v Uradnem listu Evropske unije.

      V Bruslju, 17. februarja 2017

            Za Svet

            Predsednik

         E. BARTOLO

      (1)  UL L 39, 13.2.1975, str. 1.

      (2)  UL C 232, 16.7.2015, str. 2.

      (3)  UL C 305, 16.9.2015, str. 2.


title: Notranji sporazum med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti upoštevati pri izvajanju Partnerskega sporazuma med državami AKP in ES

text:
Pomembno pravno obvestilo

|

42000A1215(02)

Uradni list L 317 , 15/12/2000 str. 0376 - 0381

		Notranji sporazummed predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti upoštevati pri izvajanju Partnerskega sporazuma med državami AKP in ESPREDSTAVNIKI VLAD DRŽAV ČLANIC EVROPSKE SKUPNOSTI, KI SO SE SESTALI V OKVIRU SVETA, SO SE –ob upoštevanju Pogodbe o ustanovitvi Evropske skupnosti, v nadaljevanju "Pogodba",ob upoštevanju Partnerskega sporazuma med državami AKP in ES, podpisanega v Cotonouju (Benin) 23. junija 2000, v nadaljevanju "Sporazum AKP-ES",ob upoštevanju osnutka Komisije,OB UPOŠTEVANJU NASLEDNJEGA:(1) Predstavniki Skupnosti bodo morali sprejeti skupna stališča v Svetu ministrov, ki jih predvideva Sporazum AKP-ES, v nadaljevanju "Svet ministrov AKP-ES". Poleg tega lahko izvajanje sklepov, priporočil in mnenj tega Sveta zahteva bodisi ukrepe Skupnosti, skupne ukrepe držav članic ali ukrepe posamezne države članice.(2) Zaradi tega morajo države članice na področjih, za katera so pristojne, opredeliti pogoje za določitev skupnih stališč, ki naj bi jih zavzeli predstavniki Skupnosti v Svetu ministrov AKP-ES. Na teh področjih bodo same sprejemale tudi ukrepe za izvajanje tistih sklepov, priporočil in mnenj Sveta, ki utegnejo zahtevati skupne ukrepe držav članic ali ukrepe posamezne države članice.(3) Države članice bodo morale v zvezi z zadevami, ki jih zajema Sporazum AKP-ES in ki so v njihovi pristojnosti, pooblastiti Svet za sprejemanje ustreznih sklepov v skladu s členoma 96 in 97 Sporazuma AKP-ES.(4) Poleg tega se določi, da morajo države članice seznanjati druga drugo in Komisijo z vsemi pogodbami, konvencijami, sporazumi ali dogovori ter z vsemi deli pogodb, konvencij, sporazumov ali dogovorov, ki se navezujejo na zadeve v okviru Sporazuma AKP-ES, in ki so bili ali še bodo sklenjeni med eno ali več državami članicami in eno ali več državami AKP.(5) Določiti je treba tudi postopke, po katerih lahko države članice rešujejo morebitne medsebojne spore v zvezi s Sporazumom AKP-ES –DOGOVORILI O NASLEDNJEM:Člen 1Skupno stališče, ki ga zavzamejo predstavniki Skupnosti v Svetu ministrov AKP-ES in Odboru veleposlanikov o zadevah, za katere so pristojne države članice, sprejme Svet soglasno na podlagi osnutka Komisije ali države članice po posvetu s Komisijo.Člen 2Sklepe in priporočila, ki jih na področjih, za katera so pristojne države članice, sprejme Svet ministrov AKP-ES ali Odbor veleposlanikov, se izvajajo z akti, ki jih sprejmejo države članice.Člen 3Svet sprejme stališče držav članic do izvajanja členov 96 in 97 Sporazuma AKP-ES v skladu s postopkom, ki ga določa Priloga, kadar je to stališče povezano z zadevami, ki so v njihovi pristojnosti.Če so načrtovani ukrepi povezani z zadevami, ki so v pristojnosti držav članic, lahko Svet ukrepa tudi na pobudo države članice.Člen 4Posamezna država članica ali države članice kar najhitreje pošljejo drugim državam članicam in Komisiji vse pogodbe, konvencije, sporazume ali dogovore ali dele pogodb, konvencij, sporazumov ali dogovorov katere koli narave ali v katerikoli obliki, ki so bili ali bodo sklenjeni med eno ali več državami članicami ali med eno ali več državami AKP, in ki se navezujejo na zadeve iz Sporazuma AKP-ES. Na zahtevo države članice ali Komisije o tako poslanih besedilih razpravlja Svet.Člen 5Če se državi članici zdi potrebno uveljaviti člen 98 Sporazuma AKP-ES v zvezi z zadevami v pristojnosti držav članic, se o tem najprej posvetuje z drugimi državami članicami in s Komisijo.Če mora Svet ministrov AKP-ES sprejeti odločitev o ukrepu države članice iz prvega odstavka, je stališče Skupnosti enako kot stališče posamezne države članice, razen če se predstavniki vlad držav članic, ki se sestanejo v okviru Sveta, ne odločijo drugače.Člen 6Spore med državami članicami v zvezi s Sporazumom AKP-ES in njegovimi Prilogami in Protokoli ali Notranjimi sporazumi, sklenjenimi za izvajanje navedenega Sporazuma AKP-ES, se na zahtevo najhitrejše prosilke predloži v obravnavo Sodišču Evropskih skupnosti na način, določen v Pogodbi in Protokolu o statutu Sodišča Evropskih skupnosti, priloženega Pogodbi.Člen 7Predstavniki vlad držav članic, ki se sestajajo v okviru Sveta, lahko kadar koli po posvetu s Komisijo spremenijo ta sporazum soglasno ali na podlagi osnutka Komisije ali države članice.Člen 8Vsaka država članica odobri ta sporazum v skladu s svojimi ustavnimi pravili. Vlada vsake države članice obvesti Generalni sekretariat Sveta o tem, da so končani postopki za uveljavitev tega sporazuma.Če so določbe iz prvega odstavka izpolnjene, začne ta Sporazum veljati skupaj s Sporazumom AKP-ES [1]. Velja, dokler velja omenjeni sporazum.Člen 9Ta sporazum je sestavljen v enem izvirniku v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem in švedskem jeziku, pri čemer je vsako od enajstih besedil verodostojno pod enakimi pogoji, hrani se v arhivu Generalnega sekretariata Sveta, ki vsem vladam držav podpisnic posreduje overjen izvod.Hecho en Bruselas, el dieciocho de septiembre del año dos mil.Udfærdiget i Bruxelles den attende september to tusind.Geschehen zu Brüssel am achtzehnten September zweitausend.Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.Done at Brussels on the eighteenth day of September in the year two thousand.Fait à Bruxelles, le dix-huit septembre deux mille.Fatto a Bruxelles, addì diciotto settembre duemila.Gedaan te Brussel, de achttiende september tweeduizend.Feito em Bruxelas, em dezoito de Setembro de dois mil.Tehty Brysselissä kahdeksantenatoista päivänä syyskuuta vuonna kaksituhatta.Som skedde i Bryssel den artonde september tjugohundra.Pour le gouvernement du Royaume de BelgiqueVoor de Regering van het Koninkrijk BelgiëFür die Regierung des Königreichs Belgien+++++ TIFF +++++For regeringen for Kongeriget Danmark+++++ TIFF +++++Für die Regierung der Bundesrepublik Deutschland+++++ TIFF +++++Για την Κυβέρνηση της Ελληνικής Δημοκρατίας+++++ TIFF +++++Por el Gobierno del Reino de España+++++ TIFF +++++Pour le gouvernement de la République française+++++ TIFF +++++Thar ceann Rialtas na hÉireannFor the Government of Ireland+++++ TIFF +++++Per il Governo della Repubblica italiana+++++ TIFF +++++Pour le gouvernement du Grand-Duché de Luxembourg+++++ TIFF +++++Voor de Regering van het Koninkrijk der Nederlanden+++++ TIFF +++++Für die Regierung der Republik Österreich+++++ TIFF +++++Pelo Governo da República Portuguesa+++++ TIFF +++++Suomen hallituksen puolestaPå finska regeringens vägnar+++++ TIFF +++++På svenska regeringens vägnar+++++ TIFF +++++For the Government of the United Kingdom of Great Britain and Northern Ireland+++++ TIFF +++++[1] Generalni sekretariat Sveta objavi datum začetka veljavnosti Sporazuma v Uradnem listu Evropskih skupnosti.--------------------------------------------------


title: Sklep Političnega in varnostnega odbora EUBAM Rafah/1/2008 z dne 11. novembra 2008 o imenovanju vodje misije pomoči za mejni prehod Rafa, EUBAM Rafah

text:
               15.11.2008

               SL

               Uradni list Evropske unije

               L 306/99

      SKLEP POLITIČNEGA IN VARNOSTNEGA ODBORA EUBAM Rafah/1/2008
   z dne 11. novembra 2008
   o imenovanju vodje misije pomoči za mejni prehod Rafa, EUBAM Rafah
   (2008/863/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa 2005/889/SZVP z dne 12. decembra 2005 o ustanovitvi Misije pomoči Evropske unije za mejni prehod Rafa (EUBAM Rafah) (1), in zlasti člena 10(2) Skupnega ukrepa,
   ob upoštevanju naslednjega:

               (1)

               Na podlagi člena 10(2) Skupnega ukrepa 2005/889/SZVP je PVO pooblaščen za sprejemanje ustreznih odločitev v skladu s členom 25 Pogodbe glede političnega nadzora in strateškega vodenja misije EUBAM Rafah, vključno s sklepom o imenovanju vodje misije.

               (2)

               Generalni sekretar/visoki predstavnik je predlagal, da se za vodjo misije EUBAM Rafah imenuje g. Alain FAUGERAS –

         SKLENIL:
   Člen 1
   G. Alain FAUGERAS je imenovan za vodjo misije pomoči Evropske unije za mejni prehod Rafa (EUBAM Rafah).
   Člen 2
   Ta sklep začne učinkovati na dan sprejetja.
   Uporablja se od 25. novembra 2008 do 24. novembra 2009.

      V Bruslju, 11. novembra 2008

            Za Politični in varnostni odbor

            Predsednica

         C. ROGER

      (1)  UL L 327, 14.12.2005, str. 28.


title: 2012/625/EU: Sklep Sveta z dne 4. oktobra 2012 o imenovanju ciprskega člana Evropskega ekonomsko-socialnega odbora

text:
               9.10.2012

               SL

               Uradni list Evropske unije

               L 274/28

         SKLEP SVETA
   z dne 4. oktobra 2012
   o imenovanju ciprskega člana Evropskega ekonomsko-socialnega odbora
   (2012/625/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga vlade Republike Ciper,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Andreasa LOUROUTZIATISA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Manthos MAVROMMATIS se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Luxembourgu, 4. oktobra 2012

            Za Svet

            Predsednica

         S. CHARALAMBOUS

      (1)  UL L 251, 25.9.2010, str. 8.


title: Sklep Sveta z dne 13. decembra 1982 o sklenitvi Konvencije o ohranitvi lososa v Severnem Atlantiku

text:
Pomembno pravno obvestilo

|

31982D0886

Uradni list L 378 , 31/12/1982 str. 0024 - 0024 finska posebna izdaja: poglavje 4 zvezek 1 str. 0065  španska posebna izdaja: poglavje 04 zvezek 2 str. 0044  švedska posebna izdaja: poglavje 4 zvezek 1 str. 0065  portugalska posebna izdaja poglavje 04 zvezek 2 str. 0044

		Sklep Svetaz dne 13. decembra 1982o sklenitvi Konvencije o ohranitvi lososa v Severnem Atlantiku(82/886/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker je mednarodno sodelovanje nujno potrebno za zagotovitev ohranjanja, obnavljanja, povečanja in smotrnega upravljanja staležev lososa v Severnem Atlantiku;ker je Skupnost sodelovala pri pogajanjih, ki so pripeljala do tega, da je bila na diplomatski konferenci, ki je potekala od 18. do 22. januarja 1982 v Reykjaviku, sprejeta Konvencija o ohranitvi lososa v Severnem Atlantiku;ker ta konvencija upošteva določbe o anadromnih staležih rib, ki so vsebovane v osnutku konvencije tretje Konference Združenih narodov o pomorskem pravu;ker Konvencija predstavlja koristen okvir za mednarodno sodelovanje za zagotovitev ohranjanja, obnavljanja, povečanja in smotrnega upravljanja staležev lososa v Severnem Atlantiku;ker Konvencija vzpostavlja zadovoljivo ravnovesje med interesi držav z rekami, iz katerih lososi izvirajo, in drugih držav, v ribolovnih območjih katerih poteka lov na lososa,SKLENIL:EdiničlenKonvencija o ohranitvi lososa v Severnem Atlantiku se odobri v imenu Evropske gospodarske skupnosti.Besedilo Konvencije je priloženo k temu sklepu.V Bruslju, 13. decembra 1982Za SvetPredsednikN. A. Kofoed[1] UL C 238, 13.9.1982, str. 106.--------------------------------------------------


title: 2004/586/ES: Sklep Sveta z dne 19. julija 2004 o splošnem pristopu k prerazdelitvi sredstev iz Uredbe (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju

text:
               4.8.2004

               SL

               Uradni list Evropske unije

               L 257/6

      SKLEP SVETA

   z dne 19. julija 2004
   o splošnem pristopu k prerazdelitvi sredstev iz Uredbe (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju
   (2004/586/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (1) in zlasti člena 15 Uredbe,
   ob upoštevanju predloga Komisije,
   ob upoštevanju naslednjega:

               (1)

               Evropski Svet v Kopenhagnu z dne 12. in 13. decembra 2002 je odobril rezultate pogajanj, katerih rezultat je bil pristop osmih držav, ki so koristile določbe Uredbe (ES) št. 1268/1999. Zaradi njihovega pristopa k Evropski uniji s 1. majem 2004, so te države izgubile možnost koriščenja pomoči, ki jo predvideva ta uredba. Zato bosta v obdobju od 2004 do 2006 le Bolgarija in Romunija še naprej koristili zaveze, sprejete na podlagi te uredbe.

               (2)

               S potrditvijo strategije Komisije za Bolgarijo in Romunijo je Evropski svet v Kopenhagnu soglašal, da se določi razdelitveni ključ (30 % proti 70 %) za pomoč v okviru programa PHARE, ustanovljenega z Uredbo Sveta (EGS) št. 3906/89 z dne 18. decembra 1989 o gospodarski pomoči Republiki Madžarski in Ljudski republiki Poljski (2), posebnega pristopnega programa za kmetijstvo in razvoj podeželja (SAPARD), ustanovljenega z Uredbo Sveta (ES) št. 1268/1999, in instrumenta strukturne politike v predpristopnem obdobju (ISPA), ustanovljenega z Uredbo Sveta (ES) št. 1267/1999 (3).

               (3)

               Ta razdelitveni ključ upošteva potrebe in sposobnost za absorpcijo pomoči iz prvega odstavka člena 15 Uredbe (ES) št. 1268/1999, pa tudi merila za dodelitev finančnih sredstev za vsako državo prosilko, kot so določena v členu 7(3) te uredbe.

               (4)

               V skladu z drugim odstavkom člena 15 Uredbe (ES) št. 1268/1999 Svet opredeli splošni pristop k prerazporeditvi razpoložljivih sredstev iz instrumenta SAPARD med preostale države upravičenke, torej Bolgarijo in Romunijo –

         SKLENIL:
   Edini člen
   Za obdobje od 2004-2006 se razdelitev razpoložljivih sredstev v okviru zavez, sprejetih na podlagi Uredbe (ES) št. 1268/1999, med Romunijo in Bolgarijo določi na 70 % za Romunijo in 30 % za Bolgarijo.

      V Bruslju, 19. julija 2004

            Za Svet

            Predsednik

         C. VEERMAN

      (1)  UL L 161, 26.6.1999, str. 87. Uredba, kakor je bila nazadnje spremenjena z Uredbo (ES) št. 769/2004 (UL L 123, 27.4.2004, str. 1).

      (2)  UL L 375, 23.12.1989, str. 11. Uredba, kakor je bila spremenjena z Uredbo (ES) št. 769/2004.

      (3)  UL L 161, 26.6.1999, str. 73. Uredba, kakor je bila spremenjena z Uredbo (ES) št. 769/2004.


title: 2004/648/ES: Sklep Sveta z dne 13. septembra 2004 o načelih, prednostnih nalogah in pogojih za Evropsko partnerstvo s Hrvaško

text:
               22.9.2004

               SL

               Uradni list Evropske unije

               L 297/19

      SKLEP SVETA

   z dne 13. septembra 2004
   o načelih, prednostnih nalogah in pogojih za Evropsko partnerstvo s Hrvaško
   (2004/648/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 533/2004 z dne 22. marca 2004 o ustanovitvi Evropskega partnerstva v okviru Stabilizacijskega in pridružitvenega procesa (1), in zlasti člena 2,
   ob upoštevanju predloga Komisije,
   ob upoštevanju naslednjega:

               (1)

               Evropski svet iz Soluna z dne 19. in 20. junija 2003 je potrdil „Solunski dnevni red za zahodni Balkan: za približevanje Evropski integraciji“, v katerem je omenjeno ustanavljanje Evropskega partnerstva kot enega od sredstev za okrepitev Stabilizacijskega in pridružitvenega procesa.

               (2)

               Uredba (ES) št. 533/2004 določa, da Svet s kvalificirano večino in na predlog Komisije odloči o načelih, prednostnih nalogah in pogojih, ki naj jih vsebuje Evropsko partnerstvo, kot tudi nadaljnje uskladitve. Prav tako navaja, da se bo sledenje izvajanja Evropskih partnerstev zagotovilo prek mehanizmov, vzpostavljenih v okviru Stabilizacijskega in pridružitvenega procesa, še posebej v okviru letnih poročil.

               (3)

               Mnenje Komisije o prošnji Hrvaške za članstvo predstavlja analizo priprav Hrvaške za nadaljnjo integracijo z Evropsko unijo ter ugotavlja prednostne naloge za nadaljnje delo.

               (4)

               Za pripravo za nadaljnjo integracijo z Evropsko unijo mora Hrvaška razviti časovni načrt in podrobnosti za obravnavanje prednostnih nalog Evropskega partnerstva –

         SKLENIL NASLEDNJE:
   Člen 1
   V skladu s členom 1 Uredbe (ES) št. 533/2004 se načela, prednostne naloge in pogoji Evropskega partnerstva s Hrvaško določijo v Prilogi, ki je sestavni del tega sklepa.
   Člen 2
   Izvajanje Evropskega partnerstva se preverja v okviru mehanizmov, vzpostavljenih v Stabilizacijskem in pridružitvenem procesu.
   Člen 3
   Ta sklep stopi v veljavo tretji dan po objavi v Uradnem listu Evropske unije.

      V Bruslju, 13. septembra 2004

            Za Svet

            Predsednik

         B. R. BOT

      (1)  UL L 86, 24.3.2004, str. 1.

      PRILOGA
      1.   UVOD
      Solunski dnevni red za zahodni Balkan ugotavlja načine in sredstva za okrepitev Stabilizacijskega in pridružitvenega procesa, med drugim prek uvajanja Evropskega partnerstva.
      Na osnovi mnenja Komisije o prošnji Hrvaške za članstvo je namen Evropskega partnerstva s Hrvaško ugotavljanje prednostnih nalog za ukrepanje v podporo prizadevanju za približevanje Evropski uniji v skladnem okviru. Prednostne naloge so prilagojene posebnim potrebam in stopnji pripravljenosti Hrvaške in bodo po potrebi posodobljene. Evropsko partnerstvo prav tako podaja usmeritve za finančno pomoč Hrvaški.
      Pričakuje se, da bo Hrvaška sprejela časovni načrt in podrobnosti kako se namerava lotiti prednostnih nalog Evropskega partnerstva. Načrt mora prav tako vključevati načine za izvedbo Solunskega dnevnega reda, prednostne naloge v boju proti organiziranemu kriminalu in korupciji ter ukrepe za integrirano upravljanje meja, predstavljene na ministrskem srečanju PNZ v Bruslju dne 28. novembra 2003 v okviru foruma EU-Zahodni Balkan.
      2.   NAČELA
      Stabilizacijski in pridružitveni proces ostaja okvir za evropski tok zahodno-balkanskih držav na celotni poti do njihove prihodnje pridružitve.
      Glavne prednostne naloge Hrvaške so povezane z njeno zmožnostjo doseganja meril, ki jih je postavil Evropski svet v Kobenhavnu leta 1993, izpolnjevanja pogojev iz Stabilizacijskega in pridružitvenega procesa, še posebej pogojev, ki jih je opredelil Svet v sklepih z dne 29. aprila 1997 in 21.–22. junija 1999, ter upoštevanja vsebine sklepne deklaracije srečanja v Zagrebu dne 24. novembra 2000 ter Solunskega dnevnega reda.
      3.   PREDNOSTNE NALOGE
      Evropsko partnerstvo navaja glavna prednostna področja za priprave Hrvaške za nadaljnjo integracijo z Evropsko unijo, ki temeljijo na analizi mnenja Komisije o prošnji Hrvaške za članstvo. Prednostne naloge, ki so naštete v tem Evropskem partnerstvu, so bile izbrane glede na to, ali je realistično pričakovati, da jih bo Hrvaška lahko izpolnila ali pri njih bistveno napredovala v naslednjih nekaj letih. Razlikuje se med kratkoročnimi prednostnimi nalogami, za katere se pričakuje, da bodo izpolnjene v roku od enega leta do dveh let, in srednjeročnimi prednostnimi nalogami, ki naj bodo izpolnjene v roku od treh do štirih let.
      Opomniti je treba, da kadar gre za približevanje zakonodaje, vključevanje pravnega reda EU v zakonodajo ni samo po sebi zadostno; prav tako se bo treba pripraviti na njegovo popolno izvajanje.
      3.1   KRATKOROČNE PREDNOSTNE NALOGE
      Politična merila
      Demokracija in načelo pravne države
      Okrepitev pravosodnega sistema
      Razvoj in izvajanje celovite strategije reforme pravosodnega sistema s posvetovanjem z zainteresiranimi telesi, vključno s sprejetjem potrebne nove zakonodaje ter vzpostavitvijo sistema upravljanja poklicnih poti, ki bo vseboval odprt, pošten in pregleden sistem za zaposlovanje, oceno in mobilnost. Spodbujanje profesionalizacije v pravosodju z zagotavljanjem primernega državnega financiranja institucij za usposabljanje sodnikov in drugih uslužbencev v pravosodju, kar omogoča razvoj visoko kakovostnega usposabljanja sodnikov, tožilcev in administrativnega osebja. Zagotavljanje ustreznega sistema začetnega in poklicnega usposabljanja. Reševanje problema zaostankov na sodiščih. Sprejemanje ukrepov za zagotavljanje primernega in popolnega izvrševanja sodb.
      Izboljšanje boja proti korupciji
      Sprejemanje ukrepov za zagotavljanje, da se pravni okvir za boj proti korupciji izvaja in izvršuje. Še posebej krepitev upravne in operacijske usposobljenosti Urada za preprečevanje korupcije in organiziranega kriminala (USKOK-a). Kasnejši razvoj nacionalne strategije za preprečevanje korupcije in boja proti njej ter zagotavljanje zahtevane koordinacije med zadevnimi vladnimi organi in telesi, v zvezi z izvajanjem ukrepov. Uvajanje pravil o ravnanju/etiki za uradnike in izvoljene predstavnike. Izvajanje konkretnih ukrepov za povišanje zavedanja o korupciji kot težjem kaznivem dejanju.
      Izboljšanje delovanja javne uprave
      Začeti s sprejemanjem ukrepov za zagotavljanje preglednih postopkov za zaposlovanje in napredovanje ter izboljšanje upravljanja s kadri v vseh telesih javne uprave, kar bo zagotovilo odgovornost, odprtost in preglednost javne uprave.
      Človekove pravice in varovanje manjšin
      Izboljšanje spoštovanja pravic manjšin
      Zagotavljanje izvajanja ustavnega zakona o nacionalnih manjšinah. Zlasti zagotavljanje proporcionalnega predstavništva manjšin v lokalnih in regionalnih samoupravnih enotah, v državni upravi in pravosodnih telesih ter v telesih javne uprave, kot to določa zakon. Zagotavljane potrebnih ukrepov, med drugim zadostnega financiranja, za zagotavljanje pravilnega delovanja izvoljenih svetov manjšin. Izvajanje nove strategije za varovanje in integracijo Romov.
      Pospeševanje vračanja beguncev
      Končanje postopkov že vloženih zahtev za obnovo stanovanj do aprila 2004; obnova vseh stanovanj, za katere je bila odločba pozitivna, do aprila 2005; zagotavljanje ustreznega zavedanja javnosti o morebitnih upravičencih, z upoštevanjem ponovnega odprtja roka za vlaganje zahtev za obnovo od 1. aprila do 30. septembra 2004. Dokončanje zasega stanovanj do junija 2004. Izvajanje zakonodaje za nadomestila iz naslova izgubljenih najemniških/nastanitvenih pravic znotraj in zunaj območij posebnega državnega zanimanja. Varna ustrezna koordinacija in sodelovanje med vsemi zadevnimi pristojnimi organi na centralni in lokalni ravni. Ustvarjanje socialnih ali ekonomskih pogojev za izboljšavo okolja povratnikov ter sprejetje povratnikov v okolje. Spodbujanje regionalnega sodelovanja za pospeševanje vračanja beguncev.
      Spodbujanje svobode govora in zagotavljanje demokratičnega delovanja medijev
      Preverjanje zakonodaje o medijih, skupaj s priporočili, ki jih je februarja 2004 oblikovala skupna strokovna misija Sveta Evrope, Komisije in OSCE-ja. Zlasti preverjanje Zakona o elektronskih medijih za zagotavljanje preglednega, predvidljivega in učinkovitega ureditvenega okvira (vključno s progresivnim približevanjem zakonodaje Evropskemu pravnemu redu prek popolnega izvajanja že ratificirane Konvencije Sveta Evrope o čezmejni televiziji); zagotavljanje politične in finančne neodvisnosti Sveta za elektronske medije; zagotavljanje neodvisnega dela in stabilnosti hrvaške radiotelevizije ter njenega programa med preverjanjem Zakona o hrvaški radioteleviziji; zagotavljanje preverjanja, da Zakon o medijih in zakonodaja o obrekovanju upoštevata evropske standarde, določene v členu 10 Evropske konvencije o človekovih pravicah ter pristojnost Evropskega sodišča za človekove pravice.

         Izboljšanje sodelovanja z varuhom človekovih pravic ter pri tem upoštevanje ugotovitev, ki jih slednji navaja v priporočilih in letnem poročilu.
      Regionalno sodelovanje
      Zagotavljanje popolnega sodelovanja z Mednarodnim sodiščem za vojne zločine v nekdanji Jugoslaviji (ICTY)
      Spodbujanje regionalnega sodelovanja
      Delovanje v smeri iskanja trajnih rešitev za tekoča dvostranska vprašanja, še posebej za vprašanja meja s Slovenijo, Srbijo in Črno Goro ter Bosno in Hercegovino, brez enostranskih pobud. Reševanje vseh vprašanj, ki bi izhajala iz enostranske razglasitve o zaščiteni „Ekološki in ribolovni coni“ na Jadranu. Zagotavljanje izvajanja vseh regionalnih sporazumov o prostem trgovanju. Sklenitev in izvajanje sporazumov s sosednimi državami na področju boja proti organiziranemu kriminalu, upravljanja meja in ponovnega sprejema. Začetek izvajanja Memoranduma o razumevanju glede razvoja jugovzhodne evropske jedrne regionalne prevozne mreže, zlasti začetek sprejemanja ukrepov za vzpostavitev mehanizmov sodelovanja, npr. usmerjevalnega odbora in jugovzhodnega evropskega prevoznega observatorija (SEETA). Napredovanje pri izpolnjevanju obveznosti, predvidenih v Memorandumu procesa o regionalnem energetskem trgu jugovzhodne Evrope v Atenah, iz let 2002 in 2003.
      Zagotavljanje pravilnega izvajanja Stabilizacijskega in pridružitvenega sporazuma na področju regionalnega sodelovanja
      Sklenitev pogajanj z nekdanjo jugoslovansko republiko Makedonijo o dvostranski konvenciji o regionalnem sodelovanju.
      Ekonomska merila

         Ohranjanje preudarne, stabilnostno usmerjene makroekonomske politike, vključno z razvijanjem tržno zasnovanih denarnih instrumentov za spodbujanje učinkovitosti denarne politike.
      Pospeševanje prestrukturiranja in lastninjenja podjetij
      Odstranjevanje negotovosti s čimprejšnjim sprejemanjem tekoče zakonodaje. Pospeševanje prestrukturiranja in lastninjenja podjetij v družbeni lasti. Razvoj in sprejetje strategij za prestrukturiranje in lastninjenje ali za likvidacijo velikih javnih podjetij, zlasti v predelavi, kmetijstvu, prevozu, turizmu in javnih storitvah. Sprejetje in začetek izvajanja programa prestrukturiranja v sektorju za jeklo, v skladu z zahtevami EU.
      Zmanjšanje omejitev za dostop ali izstop s trga
      Poenostavitev pravil za dostop podjetij na trg ali izstop s trga. Zlasti pospeševanje registracijskih postopkov ter izboljšanje izvajanja pravil o stečaju.

         Pospeševanje zemljiške reforme, zlasti registracije in lastninjenja kmetijske zemlje z vzpostavitvijo sodobnega in učinkovitega katastra in zemljiške knjige, s katerimi se odstranijo trenutne ovire pri razvoju zemljiškega in nepremičninskega trga.

         Sprejetje srednjeročnega fiskalnega okvira, ki odraža fiskalne prilagoditve in konsolidacijo.

         Nadaljevanje strukturnih reform javnih financ, zlasti na področju upravljanja z odhodki. Vzpostavitev preglednega in učinkovitega upravljanja dolgov.
      Sposobnost za prevzemanje obveznosti članstva
      Notranji trg in trgovina
      Prosti pretok blaga
      Preoblikovanje obstoječega institucionalnega okvira, s katerim bo dokončana potrebna ločitev ureditvenih, akreditacijskih in standardizacijskih dejavnosti ter dejavnosti potrjevanja izdelkov. Nadaljevanje dela pri preoblikovanju direktiv starega in novega pristopa.
      Ukinitev ostalih ukrepov z enakim učinkom količinskih omejitev uvoza iz EU.
      Vzpostavitev potrebnih upravnih struktur za zagotavljanje celovitega pristopa k varovanju hrane v celotni živilski verigi.
      Zagotavljanje popolnega delovanja učinkovite in pregledne ureditve javnih razpisov ter sprejetje potrebnih izvedbenih predpisov.
      Svoboda zagotavljanja storitev
      Krepitev ureditvenega in administrativnega okvira za nadzor finančnih služb, zlasti zavarovalniškega trga, investicijskih storitev ter trga vrednostnih papirjev.
      Ustanovitev neodvisnega nadzornega organa na področju varovanja osebnih podatkov.
      Prosti pretok kapitala
      Izboljšanje zakonodaje proti pranju denarja in vzpostavitev učinkovitega sistema proti pranju denarja.
      Pravo gospodarskih družb
      Nadaljevanje približevanja zakonodaje za zagotavljanje varovanja pravic intelektualne, industrijske in poslovne lastnine, podobne obstoječi zakonodaji EU ter krepitev administrativne usposobljenosti za zagotavljanje učinkovitih sredstev za izvrševanje teh pravic.
      Konkurenca
      Nadaljevanje približevanja pravnemu redu EU; okrepitev proti-monopolne zakonodaje in zakonodaje o državnih pomočeh ter sprejemanje zadevnih izvedbenih uredb. Okrepitev administrativne usposobljenosti in neodvisnosti Agencije za varstvo konkurence na trgu, tako na področju državne pomoči kot na področju proti-monopolnih organov. Izboljšanje preglednosti na področju državne pomoči, med drugim tako, da se EU zagotovi redno letno poročilo ter sestavi celoten pregled shem državnih pomoči.
      Obdavčitev
      Začetek pregledovanja sedanje davčne zakonodaje ter upravnih postopkov za zagotovitev učinkovitega izvrševanja davčne zakonodaje.
      Okrepitev zmogljivosti davčne in carinske uprave, zlasti glede zbirnih in nadzornih funkcij; ustanovitev delujoče trošarinske službe z ustreznim osebjem; poenostavitev postopkov za bolj učinkovito preganjanje davčne utaje.
      Začetek razvijanja potrebnih računalniških sistemov za izmenjavo elektronskih podatkov z EU in državami članicami.
      Carinska unija
      Krepitev upravne in organizacijske zmogljivosti carinskih služb, zlasti s poudarkom na nadzoru prednostnih pravil o izvoru, ter nadaljevanje usklajevanja s Carinskim zakonikom EU.
      Nadaljnje spodbujanje upravnega sodelovanja v carinskem sektorju, v skladu z začasnim sporazumom.
      Zunanji odnosi
      Pravilno izvajanje Protokola o prilagajanju Stabilizacijskega in pridružitvenega sporazuma/začasnega sporazuma ob upoštevanju širitve EU.
      Sektorske politike
      Kmetijstvo
      Začetek določanja ustreznega identifikacijskega sistema parcel in živali, skladno z pravnim redom EU. Krepitev zbiranja in obdelave kmetijskih podatkov v skladu s standardi in z metodologijo EU.
      Razvoj strategije za ugotavljanje učinkovitosti ter finančno trdnih plačilnih teles za upravljanje s kmetijskimi skladi, v skladu z zahtevami EU in mednarodnimi revizijskimi standardi.
      Krepitev upravnih struktur za ustanavljanje strategij za razvoj podeželja ter orodij za oblikovanje, izvajanje, upravljanje, spremljanje, nadzor in ovrednotenje programov razvoja podeželja.
      Nadaljevanje približevanja pravnemu redu EU na področju veterine in na fitosanitarnem področju, nadgraditev nadzornih sistemov, posodobitev tovarn za predelavo mesa in mleka v skladu s higienskimi in standardi javnega zdravstva EU. Približevanje uvoznega sistema za žive živali in živalske proizvode mednarodnim sanitarnim in fitosanitarnim obveznostim ter pravnemu redu EU.
      Ribištvo
      Začetek ustanavljanja primernih upravnih in nadzornih struktur za ribiško politiko. Na osnovi hrvaške enostranske odločitve z oktobra 2003 o razširitvi pristojnosti na Jadranu, ovrednotenje z Komisijo in zainteresiranimi državami članicami, zlasti s Slovenijo in z Italijo, posledic za ribolov v tem območju, ob upoštevanju primernih rešitev – v okviru sklepov Beneške konference o trajnostnem razvoju ribištva v Sredozemlju – za zagotavljanje kontinuitete ribiških dejavnosti Skupnosti.
      Prevoz
      Nadaljevanje približevanja in okrepitve upravnih zmogljivosti v letalskem sektorju.
      Statistike
      Krepitev upravnih zmogljivosti Hrvaškega statističnega urada ter izboljšanje koordinacije z drugimi ponudniki uradnih statistik v Hrvaški. Komisiji je treba poslati nov predlog statističnih regij, v skladu z zahtevami EU.
      Telekomunikacije in informacijske tehnologije
      Krepitev zmogljivosti ureditvenih organov na področju telekomunikacij ter poštnih storitev in zagotavljanje njihove neodvisnosti.
      Okolje
      Razvoj horizontalne zakonodaje, vključno z oceno vpliva na okolje ter sodelovanja javnosti.
      Krepitev upravne zmogljivosti na nacionalnem in regionalnem nivoju za zagotavljanje načrtovanja, vključno s pripravno finančne strategije.
      Krepitev zmogljivosti nacionalnih in regionalnih inšpekcijskih služb ter omogočanje učinkovitega izvrševanja okoljske zakonodaje.
      Sprejetje in začetek izvajanja načrta upravljanja z odpadki.
      Finančni nadzor
      Razvoj politike za vzpostavitev sistema javnega notranjega finančnega nadzora. Vzpostavitev ali okrepitev notranjega finančnega nadzora z ustreznim osebjem, z usposabljanjem in z opremo, vključno z neodvisnimi notranjimi revizijskimi enotami.
      Sprejetje učinkovitih postopkov za odkrivanje, obdelavo ter financiranje, upravno in pravosodno sledenje nepravilnostim, ki bi utegnile vplivati na finančne interese Skupnosti.
      Sodelovanje na področjih pravosodja in notranjih zadev
      Upravljanje mej
      Krepitev upravljanja mej, zlasti nadzora morskih mej; sprejetje in izvajanje celovite strategije upravljanja mej; povečanje investiranja v tehnično opremo in infrastrukturo; krepitev posebnega usposabljanja mejnih organov.
      Izvajanje ukrepov, ki jih je sprejela vlada ter ki so bili predstavljeni na srečanju ministrstev za pravosodje in notranje zadeve v okviru foruma EU-Zahodni Balkan z dne 28. novembra 2003, s sodelovanjem vseh zadevnih agencij.
      Organiziran kriminal, droge, korupcija in terorizem
      Izvajanje akcijsko naravnanih ukrepov, ki jih je sprejela vlada ter ki so bili predstavljeni na srečanju ministrov za pravosodje in notranje zadeve v okviru foruma EU-Zahodni Balkan z dne 28. novembra 2003.
      Izboljšanje koordinacije med organi odkrivanja in pregona ter pravosodjem, zlasti v povezavi z ekonomskim kriminalom, organiziranim kriminalom, goljufijami in pranjem denarja ter korupcijo; okrepitev boja proti preprodajanju drog ter krepitev preprečevanja uživanja in zmanjšanje povpraševanja po drogah; krepitev upravne zmogljivosti USKOK-a.
      Nadaljevanje priprav na sklenitev sporazuma o sodelovanju z Europolom.
      Povečanje mednarodnega sodelovanja in popolno izvajanje zadevnih mednarodnih konvencij o terorizmu; izboljšanje sodelovanja in izmenjave informacij med policijo in obveščevalnimi službami znotraj države in z drugimi državami, okrepitev preprečevanja financiranja in načrtovanja terorističnih dejanj.
      Migracije in azil
      Izvajanje nove zakonodaje o azilu, vključno z vzpostavitvijo začasnih sprejemnih centrov.
      3.2   SREDNJEROČNE PREDNOSTNE NALOGE
      Politična merila
      Demokracija in načelo pravne države
      Nadaljnja okrepitev pravosodnega sistema
      Nadaljevanje izvajanja reforme pravosodnega sistema ter izvajanje ukrepov za nadaljnje zmanjšanje zaostankov na vseh sodiščih; racionalizacija organizacije sodišč, vključno z razvojem modernih informacijskih sistemov ter z zadostnim številom administrativnega osebja; zagotavljanje rednega in učinkovitega izrekanja sodb; zagotavljanje dostopa do pravice in pravne pomoči ter v ta namen dodelitev ustreznih proračunskih sredstev; spodbujanje usposabljanja za zakonodajo EU.
      Nadaljnje usposabljanje za boj proti korupciji in organiziranemu kriminalu
      Podpiranje nadaljnjega napredka na področju boja proti korupciji ter izvajanje s tem povezane zakonodaje. Zlasti ustanavljanje posebnih enot za boj proti korupciji znotraj ustreznih služb ter zagotavljanje ustreznega usposabljanja in sredstev. Zagotavljanje doseganja standardov, določenih z mednarodnimi instrumenti, z uporabo ustrezne zakonodaje in upravnih ukrepov. Olajšanje namestitve uradnikov za zvezo, ki jih dodelijo države članice EU zadevnim državnim organom, ki sodelujejo v boju proti organiziranem kriminalu. Pošiljanje polletnih poročil EU o dejanskih rezultatih, doseženih v pravosodnem pregonu dejavnosti, povezanih z organiziranim kriminalom, pod pogoji, ki jih določa Konvencija Združenih Narodov o trans-nacionalnem organiziranem kriminalu, znana tudi kot Konvencija iz Palerma.
      Nadaljnje izboljševanje delovanja javne uprave
      Nadaljevanje postopka vzpostavljanja institucij, neposredno povezanih s pravnim redom EU, ter uvajanje reform za izboljšanje učinkovitosti javne uprave na splošno. Zaključek denacionalizacijskega postopka.
      Človekove pravice in varovanje manjšin
      Zagotavljanje stalnega spoštovanja pravic manjšin
      Nadaljevanje izboljševanja položaja Romov z izvajanjem ustreznih strategij, vključno s potrebno finančno podporo na nacionalni in lokalni ravni, proti-diskriminatornimi ukrepi, usmerjenimi v pridobivanje delovnih mest ter v povečevanje dostopa do izobrazbe in v izboljšanje bivalnih pogojev.

         Popoln proces vračanja beguncev z ustreznim in časovno predvidenim izvajanjem ustrezne zakonodaje. Zagotavljanje ekonomske in socialne reintegracije povratnikov s pomočjo razvojnih programov na prizadetih območjih.
      Regionalno sodelovanje
      Nadaljnje spodbujanje regionalnega sodelovanja
      Pripravljanje za vzpostavitev celovitega regionalnega energetskega trga ob upoštevanju Atenskega procesa o regionalnem energetskem trgu jugovzhodne Evrope.
      Ekonomska merila
      Nadaljnje izboljševanje pogojev za zasebna podjetja
      Bistven napredek na področju lastninjenja ter nadaljevanje prizadevanj za izboljšanje pogojev za ustvarjanje in razvoj zasebnih podjetij. Bistven napredek na področju prestrukturiranja večjih podjetij.

         Celovita zemljiška reforma s poudarkom zlasti na registraciji ter lastninjenju kmetijskih površin.
      Nadaljevanje reforme trga delovne sile
      Nadaljevanje prizadevanj za izboljšanje odzivnosti trga delovne sile ter povečanje sodelovanja delovne sile.

         Nadaljevanje prizadevanj za trajnostni srednjeročni fiskalni okvir s stalnim zmanjševanjem skupne javne porabe kot del BDP. Prednostno razvrščanje javne porabe s prostimi sredstvi za stroške, povezane s pravnim redom EU, vključno z zdravstveno reformo ter reformo pokojninskega sistema. Nadaljevanje zmanjšanja podpor za velika podjetja z izgubo. Na podlagi tega nadaljnje zmanjšanje bremen splošnega državnega primanjkljaja in dolga javnega sektorja.
      Sposobnost za prevzemanje obveznosti članstva
      Notranji trg in trgovina
      Prosti pretok blaga
      Bistveno napredovanje pri preoblikovanju direktiv starega in novega pristopa ter sprejetje EU standardov.
      Nadaljevanje približevanja hrvaške zakonodaje s področja živil ter krepitev orodij za izvajanje.
      Izvajanje sistema javnih razpisov z odstranitvijo vseh ustreznih upravnih struktur ter bistveno napredovanje na področju popolnega približevanja pravnemu redu EU.
      Prosti pretok oseb
      Nadaljevanje približevanja pravnemu redu EU pri vzajemnem priznavanju strokovnih kvalifikacij in diplom, vključno z izobraževanjem in usposabljanjem, nadaljnji razvoj potrebnih upravnih struktur.
      Odpravljanje kakršnih koli diskriminatornih ukrepov glede delavcev migrantov iz EU ter državljanov EU; krepitev upravnih struktur za koordinacijo sistemov socialne varnosti.
      Svoboda opravljanja storitev
      Odpravljanje obstoječih ovir za ustanovitev in zagotavljanje čezmejnih storitev fizičnih in pravnih oseb iz EU.
      Nadaljevanje približevanja zakonodaje o varovanju podatkov; krepitev in zagotavljanje neodvisnosti nadzornih organov.
      Prosti pretok kapitala
      Delovanje proti odstranjevanju obstoječih omejitev za pretok kapitala; nadaljevanje približevanja zakonodaje plačilnih sistemov ter zagotavljanje učinkovitega izvajanja.
      Okrepitev upravnih zmogljivosti enot za finančni nadzor ter izboljšanje sodelovanja z drugimi institucijami, vključenimi v boj proti pranju denarja.
      Pravo gospodarskih družb
      Popolno približanje na področju intelektualne in industrijske lastnine ter krepitev pregona in boja proti piratstvu ter ponarejanju.
      Konkurenca
      Krepitev zakonodaje glede proti-monopolnih organov in državnih pomoči ter sestava verodostojnih evidenc o izvrševanju. Bistveno izboljšanje preglednosti na področju državnih pomoči. Razvoj usposabljanja o zakonodaji o konkurenci in politiki na vseh ravneh uprave in pravosodja.
      Obdavčitev
      Nadaljevanje približevanja pravnemu redu EU na področju zakonodaje v zvezi z DDV-jem in s trošarinami, s poudarkom na vključevanju prostih con v ozemeljsko uporabo DDV-ja ter ukinitev obstoječe stopnje DDV nič ter prometnega davka.
      Spoštovanje etičnega kodeksa za obdavčenje podjetij ter zagotavljanje skladnosti davčnih ukrepov s temi načeli.
      Nadaljevanje krepitve davčne uprave – vključno s sektorjem IT – ter zagotavljanje primernega delovanja za doseganje standardov EU ter medsebojno povezanost sistemov IT. Razvoj in izvajanje etičnega kodeksa.
      Carinska unija
      Krepitev in konsolidacija upravnih in operacijskih zmogljivosti carinskih služb. Širjenje usposabljanja vsega osebja ter povečanje uporabe informacijskih tehnologij; zaradi možnosti medsebojne povezljivosti morata biti načrtovanje in uporaba združljiva s sistemi EU. Razvoj in izvajanje etičnega kodeksa carinskih služb. Krepitev revizijske službe ter uporaba ocene tveganja in selektivnosti.
      Nadaljevanje približevanja na področju prostih con, tranzita, pristojbin, tarifnih plafonov ter splošnega sistema preferencialov.
      Sektorske politike
      Kmetijstvo
      Krepitev upravnih struktur za izvajanje tržnih in kmetijskih politik; vzpostavitev kmetijskega registra v skladu z EU standardi. Nadaljevanje priprav za vzpostavitev popolno delujočega upravnega in nadzornega sistema ter plačilne agencije, v skladu z zahtevami EU.
      Nadaljevanje in bistveno izboljšanje približevanja pravnemu redu EU na veterinarskem in fitosanitarnem področju, vključno s sistemom za identifikacijo živali, upravljanje z živalskimi odpadki, posodobitev tovarn za predelavo mesa in mleka, program za nadzor bolezni živali ter zaščito rastlin; vidne izboljšave nadzornih struktur.
      Ribištvo
      Nadaljevanje ustanavljanja ustreznih administrativnih struktur in opreme za učinkovito izvajanje ribiške politike, vključno z upravljanjem virov, z nadzorom dejavnosti ribolova, s tržno politiko, s strukturnimi programi, z registri ribiških plovil ter z upravljalnim načrtom zmogljivosti flote v skladu z ribiškimi viri, ki so na voljo.
      Prevoz
      Nadaljevanje približevanja pravnemu redu EU ter razvoj ustreznih upravnih struktur s področja cestnega prevoza (socialnih, tehničnih in fiskalnih določb), železniškega prevoza (zlasti določbe interoperabilnosti in neodvisne dodelitve zmogljivosti) ter morskega prometa (zlasti na področju morske varnosti). Doseganje popolnega približanja pravnemu redu EU na področju letalstva v okviru sporazuma o sodelovanju Hrvaške na splošnem evropskem letalskem trgu.
      Ekonomska in monetarna unija
      Nadaljevanje približevanja zakonodaje, ki ureja delovanje centralne banke. Izboljšava denarne politike za širjenje uporabe in učinkovitosti tržno usmerjenih denarnih instrumentov.
      Socialna politika in zaposlovanje
      Nadaljevanje približevanja zakonodaji EU na področju poklicnega zdravja in varnosti, delovnega prava, enakovrednega obravnavanja moških in žensk ter proti-diskriminacijskih ukrepov; krepitev ustreznih upravnih struktur ter struktur, povezanih s socialno varnostjo.
      Razvoj in izvajanje celotne strategije zaposlovanja, vključno z vsemi ustreznimi dejavniki, ob upoštevanju kasnejšega sodelovanja v evropski strategiji zaposlovanja, ki se ujema z ustreznimi zmogljivostmi za analizo, izvajanje in vrednotenje.
      Nadaljnji razvoj zmogljivosti socialnih partnerjev, zlasti v dvostranskem socialnem dialogu za razvoj in izvajanje pravnega reda EU.
      Nadaljevanje usklajevanja zakonodaje s področja javnega zdravstva ter povečanje vlaganja v zdravstveno nego.
      Energija
      Nadaljevanje usklajevanja z pravnim redom EU na področju notranjega trga z energijo (elektrike in plina), izboljšanje energetske učinkovitosti, spodbujanje obnovljivih energetskih virov, povečanje naftnih zalog za zagotavljanje zanesljivosti oskrbe, zagotavljanje jedrske varnosti in varovanje pred sevanjem; krepitev upravnih struktur na vseh omenjenih področjih.
      Majhna in srednje velika podjetja
      Nadaljevanje izvajanja Evropske listine za majhna podjetja. Nadaljnje poenostavljanje postopkov registracije podjetij.
      Znanost in raziskave
      Krepitev zmogljivosti raziskovalne dejavnosti in tehnološkega razvoja z namenom zagotavljanja uspešnega sodelovanja v okviru programov Skupnosti.
      Izobraževanje in usposabljanje
      Pospeševanje prizadevanj za vzpostavitev modernega poklicnega izobraževalnega sistema.
      Telekomunikacije in informacijske tehnologije
      Sprejetje potrebne primarne in sekundarne zakonodaje za dokončanje ureditvenega okvira ter vpeljevanje konkurence na vseh področjih. Sprejetje celovite strategije za spodbujanje ekonomije, ki temelji na znanju.
      Regionalna politika in usklajevanje strukturnih instrumentov
      Zagotavljanje jasnega dodeljevanja odgovornosti in učinkovito med-ministrsko usklajevanje za razvoj celovite strategije na področju regionalnega razvoja. Vzpostavljanje partnerskih struktur za zagotavljanje tesnega sodelovanja med zadevnimi upravičenci na nacionalni in regionalni ravni.
      Zagotavljanje, da predpisani upravljalni in plačilni organi progresivno povečujejo svoje zmogljivosti; načrtovanje in izvajanje regionalnih razvojnih načrtov; spodbujanje finančnega upravljanja in nadzornih postopkov; določanje ustreznega sistema nadzora in vrednotenja.
      Okolje
      Zagotavljanje vključevanja zahtev po zaščiti okolja v opredelitev in izvajanje vseh drugih sektorskih politik s ciljem, da se spodbudi trajnostni razvoj; izvajanje horizontalne zakonodaje.
      Nadaljevanje dela pri prenosu pravnega reda EU s posebnim poudarkom na upravljanju z odpadki, kakovosti vode in zraka, zaščiti narave ter celovitemu nadzoru preprečevanja onesnaženja. Razvoj okoljske investicijske strategije, ki temelji na ocenah stroškov približevanja. Povečanje vlaganj v okoljsko infrastrukturo, s posebnim poudarkom na zbiranju in upravljanju z odpadnimi vodami, na zalogah pitne vode ter na ravnanju z odpadki.
      Varovanje zdravja in potrošnikov
      Nadaljevanje približevanja pravnemu redu EU na področju varnostnih ukrepov ter krepitev upravnih zmogljivosti za potrebe učinkovitega nadzora trga.
      Finančni nadzor
      Razvoj celovitega zakonodajnega okvira ter učinkovitih mehanizmov za nadzor in revizijo javnih dohodkov ter odhodkov.
      Razvoj učinkovitih mehanizmov za posredovanje nepravilnosti v zvezi s finančnimi interesi Skupnosti Komisiji ter uvajanje potrebnih metod sodelovanja.
      Sodelovanje na področju pravosodja in notranjih zadev
      Upravljanje mej
      Krepitev mejnega nadzora, razvoj nacionalne zbirke podatkov ter registrov in zagotavljanje sodelovanja med ustreznimi službami.
      Organiziran kriminal in korupcija
      Izboljšanje opreme in infrastrukture policije, vključno z vzpostavitvijo računalniškega preiskovalnega sistema; krepitev sodelovanja med policijo in drugimi organi pregona; krepitev boja proti preprodajanju drog, organiziranem kriminalu, ekonomskem kriminalu (vključno s pranjem denarja in ponarejanjem valut), goljufiji in korupciji; izboljšanje približevanja ustrezne nacionalne zakonodaje s pravnim redom EU s teh področij.
      4.   NAČRTOVANJE
      V okviru Stabilizacijskega in pridružitvenega procesa zahodno-balkanskih držav bo Skupnost ponudila ustrezne finančne instrumente, zlasti v okviru Uredbe Sveta (ES) št. 2666/2000 z dne 5. decembra 2000 o pomoči Albaniji, Bosni in Hercegovini, Hrvaški, Zvezni republiki Jugoslaviji in Nekdanji jugoslovanski republiki Makedoniji (1); v skladu s tem, ta sklep nima finančnih posledic. Poleg tega ima Hrvaška dostop do več-državnih skladov in horizontalnih programov. Komisija za olajšanje sofinanciranja projektov, povezanih s Stabilizacijskim in pridružitvenim procesom sodeluje z Evropsko investicijsko banko in z mednarodnimi finančnimi institucijami, zlasti z Evropsko banko za obnovo in razvoj ter s Svetovno banko.
      5.   POGOJENOST POMOČI
      Pomoč Skupnosti v okviru Stabilizacijskega in pridružitvenega procesa zahodno-balkanskih držav je pogojena s kasnejšim napredkom v izpolnjevanju Kobenhavenskih političnih meril. Neupoštevanje teh splošnih pogojev lahko pripelje do tega, da Svet določi ustrezne ukrepe na podlagi člena 5 Uredbe št. 2666/2000.
      Za pomoč Skupnosti prav tako veljajo pogoji, ki jih je opredelil Svet v Sklepih z dne 29. aprila 1997, zlasti kar zadeva prejemnikovo izvajanje demokratičnih, ekonomskih in institucionalnih reform, ob upoštevanju prednostnih nalog, določenih v Evropskem partnerstvu.
      6.   SPREMLJANJE
      Sledenje Evropskega partnerstva je zagotovljeno z mehanizmi, vzpostavljenimi v okviru Stabilizacijskega in pridružitvenega procesa, zlasti v okviru letnih poročil o Stabilizacijskem in pridružitvenem procesu.

         (1)  UL L 306, 7.12.2000, str. 1. Uredba, kakor je bila spremenjena z Uredbo (ES) št. 2415/2001 (UL L 327, 12.12.2001, str. 3.).


title: 2004/652/ES, Euratom: Sklep Sveta z dne 13. septembra 2004 o imenovanju novega člana Komisije Evropskih skupnosti

text:
               23.9.2004

               SL

               Uradni list Evropske unije

               L 298/24

      SKLEP SVETA

   z dne 13. septembra 2004
   o imenovanju novega člana Komisije Evropskih skupnosti
   (2004/652/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 215(2) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 128(2) Pogodbe,
   ob upoštevanju naslednjega:

         SKLENIL:
   Člen 1
   G. Louis MICHEL je imenovan za člana Komisije za obdobje od 13. septembra 2004 do 31. oktobra 2004.
   Člen 2
   Ta sklep začne veljati 13. septembra 2004.
   Člen 3
   Ta sklep se objavi v Uradnem listu Evropske unije.

      V Bruslju, 13. septembra 2004

            Za Svet

            Predsednik

         B. R. BOT


title: 2012/28/SZVP: Sklep Političnega in varnostnega odbora EUPOL COPPS/1/2011 z dne 20. decembra 2011 o podaljšanju mandata vodje Policijske misije Evropske unije za Palestinska ozemlja (EUPOL COPPS)

text:
               13.1.2012

               SL

               Uradni list Evropske unije

               L 9/15

         SKLEP POLITIČNEGA IN VARNOSTNEGA ODBORA EUPOL COPPS/1/2011
   z dne 20. decembra 2011
   o podaljšanju mandata vodje Policijske misije Evropske unije za Palestinska ozemlja (EUPOL COPPS)
   (2012/28/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2010/784/SZVP z dne 17. decembra 2010 o Policijski misiji Evropske unije za Palestinska ozemlja (EUPOL COPPS) (1) in zlasti člena 10(1) Sklepa,
   ob upoštevanju naslednjega:

               (1)

               Politični in varnostni odbor (PVO) je v skladu s Sklepom 2010/784/SZVP pooblaščen, da v skladu s tretjim odstavkom člena 38 Pogodbe sprejme ustrezne odločitve glede političnega nadzora in strateškega vodenja EUPOL COPPS, vključno zlasti z odločitvijo o imenovanju vodje misije.

               (2)

               PVO je 15. decembra 2009 na predlog visokega predstavnika Unije za zunanje zadeve in varnostno politiko (VP) s Sklepom EUPOL COPPS/2/2009 (2) imenoval Henrika MALMQUISTA za vodjo misije EUPOL COPPS.

               (3)

               VP je predlagal, da se vodji misije EUPOL COPPS Henriku MALMQUISTA podaljša mandat, in sicer za obdobje od 1. januarja 2012 do 30. junija 2012 –

         SPREJEL NASLEDNJI SKLEP:
   Člen 1
   Mandat Henrika MALMQUISTA, vodje Policijske misije Evropske unije za Palestinska ozemlja (EUPOL COPPS), se podaljša za obdobje od 1. januarja 2012 do 30. junija 2012.
   Člen 2
   Ta sklep začne veljati na dan sprejetja.
   Uporablja se do 30. junija 2012.

      V Bruslju, 20. decembra 2011

            Za Politični in varnostni odbor

            Predsednik

         O. SKOOG

      (1)  UL L 335, 18.12.2010, str. 60.

      (2)  UL L 330, 16.12.2009, str. 78.


title: Sklep št. 1297/2008/ES Evropskega parlamenta in Sveta z dne 16. decembra 2008 o uvedbi Programa za posodobitev evropskih statistik podjetij in trgovine (MEETS) (Besedilo velja za EGP)

text:
               19.12.2008

               SL

               Uradni list Evropske unije

               L 340/76

      SKLEP št. 1297/2008/ES EVROPSKEGA PARLAMENTA IN SVETA

   z dne 16. decembra 2008
   o uvedbi Programa za posodobitev evropskih statistik podjetij in trgovine (MEETS)
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 285 Pogodbe,
   ob upoštevanju predloga Komisije,
   v skladu s postopkom, določenim v členu 251 Pogodbe (1),
   ob upoštevanju naslednjega:

               (1)

               Komisija se je v Sporočilu z dne 16. marca 2005 o bolje oblikovanih predpisih za rast in delovna mesta v Evropski uniji in Sporočilu z dne 24. januarja 2007 o akcijskem programu za zmanjšanje upravnih obremenitev v Evropski uniji zavezala, da bo zagotavljala boljšo politiko glede pravnega urejanja in zmanjšala nepotrebne birokratske postopke in pretirano količino predpisov.

               (2)

               Komisija je 14. novembra 2006 objavila Sporočilo o zmanjšanju obremenitve poročanja, poenostavitvi in določanju prednostnih nalog na področju statistike Skupnosti, ki določa strateški pristop k nadaljnjemu zmanjševanju statističnih obremenitev za podjetja.

               (3)

               V zadnjih petnajstih letih so potrebe Skupnosti po statističnih informacijah povzročile, da so se pojavili številni statistični predpisi, katerih namen je opisati dejavnosti podjetij in ki vsebujejo obveznosti podjetij za zagotavljanje podatkov. Natančen pregled je med drugim potreben za zagotovitev skladnosti področja uporabe, zasnove in opredelitev pojmov statističnih predpisov. Kolikor je to mogoče, bi morala biti poenostavitev in določanje prednostnih nalog vključena v te predpise.

               (4)

               Statistike podjetij in trgovine se bodo v prihodnjih letih soočale z velikimi izzivi. Da bi lahko podprle politične pobude Skupnosti morajo biti sposobne odsevati pojave v spreminjajočem se gospodarstvu Skupnosti, kot so globalizacija, nastajajoči trendi v podjetništvu, informacijska družba, trgovina s storitvami, inovacije, spreminjajoči se trgovinski vzorci in konkurenčnost v luči prenovljene lizbonske strategije.

               (5)

               Ključno gibalo potrebe po statistikah podjetij in trgovine je prenovljena lizbonska strategija s ciljema pospeševati konkurenčnost evropskega gospodarstva in dosegati visoko in trajnostno rast.

               (6)

               Poglabljanje evropskega povezovanja na številnih ekonomskih področjih, vključno z evropsko monetarno unijo in evropskim carinskim sistemom, ustvarja nove statistične potrebe, povezane z vlogo eura v mednarodnih transakcijah, in zahteva prilagoditev statističnega sistema. Statistike podjetij in trgovine bi morale ustrezno zadovoljevati navedene potrebe in pravočasno zagotavljati visoko kakovostne statistične informacije o strukturnih spremembah v evropskem gospodarstvu in njegovem poslovnem sektorju.

               (7)

               Statistike podjetij in trgovine zajemajo več področij, kjer so potrebne izboljšave, kot so strukturna statistika podjetij, kratkoročna statistika, statistika Prodcoma, statistika informacijskih in komunikacijskih tehnologij, statistika o trgovini z blagom med državami članicami (Intrastat).

               (8)

               Organi, odgovorni za statistike podjetij in trgovine, bi morali preoblikovati metode za pripravo statistik tako, da se lahko zmanjša obremenitev za podjetja ter se povsem učinkovito uporabijo vsi razpoložljivi viri in nove tehnologije.

               (9)

               Potreba po novih vrstah kazalnikov lahko nastane kot posledica prizadevanj za posodobitev sistema priprave statističnih podatkov. Nove vrste kazalnikov, ki zagotavljajo potrebne informacije, bi lahko pridobili s povezovanjem že obstoječih vrst statistik podjetij, ne da bi podjetja dodatno obremenjevali s poročanjem. Novi viri in elektronski dostop bodo najverjetneje omogočali manj obremenjujoče zbiranje podatkov in hkrati zagotavljali več informacij. Potencial statistike podjetij bi bilo treba učinkoviteje izkoristiti in treba bi bilo povečati kakovost statističnih informacij.

               (10)

               Nacionalni statistični uradi bi morali tesno sodelovati pri posodobitvi sistema za pripravo statističnih podatkov, saj se tako prepreči podvajanje stroškov in birokratske postopke.

               (11)

               Poenostavitev sistema Intrastat je del prizadevanj za zmanjšanje statističnih zahtev in obremenitve podjetij. Nedavna odločitev, da se zmanjša delež pokritosti, bo kratkoročno pripomogla k doseganju navedenega cilja. Dolgoročno bi se morale preučiti tudi druge možnosti poenostavitve, vključno s sistemom enega toka. Morebitna dolgoročna izvedba teh možnosti za poenostavitev je odvisna od študij izvedljivosti in drugih ukrepov, ki bodo izvedeni v skladu s tem sklepom. Upoštevati bi bilo treba tudi kakovost statistik ter visoke stroške, povezane z morebitnim prehodom.

               (12)

               Skladno z načelom dobrega finančnega poslovodenja je bilo izvedeno predhodno vrednotenje, da se program, vzpostavljen s tem sklepom, pri doseganju ciljev osredotoči na potrebno učinkovitost in da se proračunske omejitve vključijo že od načrtovalne faze programa naprej.

               (13)

               Ta sklep določa finančna sredstva za celotno obdobje trajanja programa in pomeni v letnem proračunskem postopku za proračunski organ prednostni referenčni okvir v smislu točke 37 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (2).

               (14)

               Ker cilja tega sklepa, in sicer vzpostavitve programa za posodobitev evropskih statistik podjetij in trgovine, države članice ne morejo zadovoljivo doseči, saj bi neusklajena posodobitev vodila k podvajanju prizadevanj, ponavljanju napak in višjim stroškom, in ker ta cilj zaradi obsega zadevnih statistik lažje doseže Skupnost, Skupnost lahko sprejme ukrepe v skladu z načelom subsidiarnosti iz člena 5 Pogodbe. Skladno z načelom sorazmernosti iz navedenega člena ta sklep ne prekoračuje okvirov, ki so potrebni za doseganje navedenega cilja.

               (15)

               V skladu s členom 3 Sklepa Sveta 89/382/EGS, Euratom (3) je bilo opravljeno posvetovanje z Odborom za statistični program, ustanovljenim z navedenim sklepom.

               (16)

               Uredba Sveta (ES) št. 322/97 z dne 17. februarja 1997 o statističnih podatkih Skupnosti (4) predstavlja referenčni okvir za določbe tega sklepa.

               (17)

               Ukrepe, potrebne za izvajanje tega sklepa, bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (5) –

         SKLENILA:
   Člen 1
   Vzpostavitev programa
   1.   Ta sklep vzpostavlja Program za posodobitev evropskih statistik podjetij in trgovine (v nadaljnjem besedilu „program MEETS“).
   2.   Program MEETS se začne 1. januarja 2009 in se konča 31. decembra 2013.
   Člen 2
   Področje uporabe in splošni cilji
   1.   Ukrepi, predvideni s programom MEETS, so povezani s pripravo in diseminacijo statistik podjetij in trgovine v Skupnosti.
   2.   Splošni cilji programa MEETS so naslednji:

               (a)

               pregledati prednostne naloge in razviti ciljne kazalnike za nova področja (cilj 1);

               (b)

               doseči racionaliziran okvir za statistike v zvezi s podjetji (cilj 2);

               (c)

               podpreti izvajanje učinkovitejšega načina priprave statistik podjetij in trgovine (cilj 3) in

               (d)

               posodobiti sistem za zbiranje podatkov o trgovini z blagom med državami članicami (v nadaljnjem besedilu „Intrastat“) (cilj 4).

         Člen 3
   Ukrepi
   Za dosego ciljev iz člena 2(2) se izvede vrsta ukrepov:

               (a)

               za pregled prednostnih nalog in razvoj ciljnih sklopov kazalnikov za nova področja (cilj 1):
               Ukrep 1.1: Opredelitev manj pomembnih področij;
               Ukrep 1.2: Razvoj novih področij;

               (b)

               za poenostavitev okvira za statistike v zvezi s podjetji (cilj 2):
               Ukrep 2.1: Povezovanje pristopov in metod znotraj pravnega okvira;
               Ukrep 2.2: Razvoj statistike skupin podjetij;
               Ukrep 2.3: Izvajanje raziskav Skupnosti, da bi čimbolj zmanjšali obremenitve podjetij;

               (c)

               za podporo izvajanju učinkovitejšega načina priprave statistik podjetij in trgovine (cilj 3):
               Ukrep 3.1: Boljša uporaba že obstoječih podatkov v statističnem sistemu, vključno z možnostjo ocen;
               Ukrep 3.2: Boljša uporaba že obstoječih podatkov v gospodarstvu;
               Ukrep 3.3: Razvoj orodij za učinkovitejše pridobivanje, prenos in obdelovanje podatkov;

               (d)

               za posodobitev Intrastata (cilj 4):
               Ukrep 4.1: Uskladitev metod za izboljšanje kakovosti v okviru poenostavljenega sistema Intrastat;
               Ukrep 4.2: Boljša uporaba upravnih podatkov;
               Ukrep 4.3: Izboljšanje in olajšanje izmenjave podatkov znotraj Intrastata.

         Ukrepi iz tega člena so določeni v Prilogi in se podrobneje določijo v letnih delovnih programih iz člena 4.
   Člen 4
   Letni delovni programi
   Letni delovni programi s prednostnimi nalogami ukrepov v okviru vsakega cilja iz člena 2(2) in proračunsko dodeljenimi sredstvi na podlagi tega sklepa se sprejmejo v skladu s postopkom iz člena 5(2).
   Člen 5
   Odbor
   1.   Komisiji pomaga Odbor za statistični program.
   2.   Pri sklicevanju na ta odstavek se uporabljata člena 4 in 7 Sklepa 1999/468/ES, ob upoštevanju določb člena 8 Sklepa.
   Rok iz člena 4(3) Sklepa 1999/468/ES je tri mesece.
   Člen 6
   Vrednotenje
   1.   Komisija v sodelovanju z državami članicami redno ocenjuje ukrepe, ki se izvajajo v skladu s programom MEETS, da preveri, ali so cilji iz člena 2(2) doseženi in da zagotovi smernice za izboljšanje učinkovitosti prihodnjih ukrepov.
   2.   Komisija najpozneje do 31. decembra 2010, nato pa vsako leto do 2013, Evropskemu parlamentu in Svetu predloži poročilo o izvajanju programa MEETS.
   Komisija do 31. julija 2014 Evropskemu parlamentu in Svetu predloži končno poročilo o izvajanju programa MEETS. S tem poročilom v luči nastalih stroškov Skupnosti oceni koristi, ki jih ukrepi prinašajo Skupnosti, državam članicam ter ponudnikom in uporabnikom statističnih informacij, da se opredelijo področja za možno izboljšanje.
   Člen 7
   Financiranje
   1.   Finančna sredstva za izvajanje programa MEETS za obdobje 2009–2013 znašajo 42 500 000 EUR.
   2.   Letna proračunska sredstva odobri proračunski organ v okviru omejitev iz finančnega okvira.
   Člen 8
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.

      V Strasbourgu, 16. decembra 2008

            Za Evropski parlament

            Predsednik

         H.-G. PÖTTERING

            Za Svet

            Predsednica

         B. LE MAIRE

      (1)  Mnenje Evropskega parlamenta z dne 9. julija 2008 (še ni objavljeno v Uradnem listu) in Sklep Sveta z dne 18. novembra 2008.

      (2)  UL C 139, 14.6.2006, str. 1.

      (3)  UL L 181, 28.6.1989, str. 47.

      (4)  UL L 52, 22.2.1997, str. 1.

      (5)  UL L 184, 17.7.1999, str. 23.

      PRILOGA
      OPREDELITEV UKREPOV, NAVEDENIH V ČLENU 3

                  Cilj 1

                  :

                  Pregled prednostnih nalog in razvoj ciljnih sklopov kazalnikov za nova področja
                  Ukrep 1.1: Opredelitev manj pomembnih področij

                              —

                              V spreminjajočem se svetu je treba redno pregledovati statistične potrebe, saj ne samo, da se pojavljajo nove statistične potrebe, ampak medtem druge potrebe postajajo manj pomembne in celo zastarele. Zato se bodo v tesnem sodelovanju z državami članicami izvajali redni pregledi prednostnih nalog, na podlagi katerih se bodo opredeljevala področja in značilnosti, ki jim je upadel pomen in se jih zato lahko črta iz pravnih zahtev. Namen takšnih pregledov je poenostaviti statistične zahteve in zmanjšati obremenitev poročanja. V zvezi s tem lahko Komisija naroči izvajanje zunanjih študij.

                        Ukrep 1.2: Razvoj novih področij

                              —

                              V spreminjajočem se gospodarskem okolju je pomembno opredeliti prednostna področja statistike, kot so trgovina s storitvami, globalizacija in podjetništvo, ter se na ravni Skupnosti dogovoriti o ciljnih sklopih kazalnikov za vsako od prednostnih področij. Ti kazalniki morajo biti čim bolj usklajeni z mednarodnimi statistikami.

                              —

                              Statistike morajo biti učinkovite in primerljive. Posodobitev evropskih statistik bo zato potekala ob strogi ohranitvi načela skladnosti in primerljivosti podatkov za dana obdobja. Zato bo delo potekalo v okviru Evropskega statističnega sistema, da se doseže usklajene opredelitve na novo ugotovljenih značilnosti in kazalnikov.

                              —

                              Po doseženem dogovoru o ciljnih sklopih kazalnikov in njihovih usklajenih opredelitvah bo treba razviti in preizkusiti načine priprave statistik na prednostnih področjih.

                              —

                              Komisija bo z namenom prispevati k razvoju novih področij in ciljnih sklopov kazalnikov sprožila študije, organizirala seminarje ter nudila finančno podporo za razvoj metod in načinov zbiranja novih statistik.

                  Cilj 2

                  :

                  Poenostavljen okvir za statistike, povezane s podjetji
                  Ukrep 2.1: Združevanje konceptov in metod znotraj pravnega okvira

                              —

                              Evropske statistike so sestavljene v skladu z zakonodajo Skupnosti, ki se je s časom izpopolnila. Za zagotovitev usklajenosti je potreben natančen pregled zakonodaje. Zato lahko Komisija naroči zunanje študije, katerih namen je pregled obstoječih pravnih aktov, s čimer bi se zagotovil usklajen pravni okvir za različna področja statistik podjetij in trgovine.

                              —

                              V statistiki obstajajo vprašanja, ki zadevajo več področij. Na primer, več statističnih področij poroča o zaposlovanju in lahko isti pojav opiše iz različnih zornih kotov. Komisija zato naroči izvajanje zunanjih študij, katerih namen je zagotovitev usklajenosti metodologij med ustreznimi statističnimi področji. Zagotovljena bo finančna podpora projektom držav članic na tem področju.

                              —

                              Pomembno je zagotoviti skladnost med področji statistik podjetij in trgovine. Skladnost se lahko nanaša na razmerje med statistiko trgovine z blagom in statistiko plačilne bilance ter tudi na razmerje med strukturno statistiko podjetij in statistiko trgovine. Komisija naroči izvajanje zunanjih študij in poskrbi za finančno podporo projektom držav članic na tem področju.

                        Ukrep 2.2: Razvoj statistike skupin podjetij

                              —

                              Komisija je začela pobudo za vzpostavitev registra Skupnosti skupin večnacionalnih podjetij. Ta register je ključna osnova za pripravo usklajenih statistik, povezanih z globalizacijo gospodarstva. Dejavnosti v okviru tega ukrepa se bodo osredotočale na dokončanje tega registra. V zvezi s tem bo Komisija naročila izvajanje zunanjih študij.

                              —

                              Zgolj vzpostavitev takšnega registra ni zadostna, temveč je treba zagotoviti tudi finančno podporo za ukrepe v državah članicah, da razvijejo učinkovitejše metode zbiranja podatkov za skupine podjetij in ponazorijo njihov pomen za mednarodno trgovino.

                              —

                              Glede izkoriščanja registra Skupnosti za skupine večnacionalnih podjetij, bodo evropske statistike potrebovale novo perspektivo; pomembno bo vzpostaviti posebne raziskave Skupnosti o skupinah podjetij. Komisija naroči izvajanje zunanjih študij in poskrbi za finančno podporo projektom držav članic na tem področju.

                        Ukrep 2.3: Izvajanje raziskav Skupnosti za čim manjše obremenitve podjetij

                              —

                              Za osvetlitev novih in nastajajočih potreb statistike Skupnosti bi se lahko po potrebi izvajale posebne raziskave Skupnosti. Takšne raziskave bodo osnovane na podlagi zunanjih študij, katerih izvajanje bo naročila Komisija, in finančni podpori držav članic.

                              —

                              Da bi se lahko izkoristili možni prihranki na račun shem vzorčenja Skupnosti pri rednih statistikah, Komisija naroči izvajanje zunanjih študij, ki bodo opredelile področja, kjer bi zbirni podatki Skupnosti zadostovali, in razvile nove metode za zbiranje podatkov na navedenih področjih. Državam članicam bo zagotovljena tudi finančna podpora za prilagoditev njihovih sistemov za zbiranje podatkov. Vendar pa ni standardne sheme vzorčenja Skupnosti, zato se sheme vzorčenja prilagodijo glede na okoliščine.

                  Cilj 3

                  :

                  Podpiranje izvajanja učinkovitejšega načina priprave statistik podjetij in trgovine
                  Ukrep 3.1: Boljša uporaba že obstoječih podatkov v statističnem sistemu, vključno z možnostjo ocen

                              —

                              Končni cilj tega ukrepa je oblikovati povsem integrirane podatkovne nize za statistike podjetij in trgovine na mikro ravni – pristop k statistiki na način „skladiščenja podatkov“. Za doseganje navedenega cilja bodo države članice prejele finančno podporo za povezovanje podatkov ali mikro podatkovnih nizov z različnih področij statistik podjetij in trgovine, kot so trgovinski in poslovni registri, in povezovanje strukturne statistike podjetij s statistiko raziskovanja in razvoja ter statistiko informacijske družbe.

                              —

                              Treba je izvesti metodološke študije o novih delovnih postopkih za izboljšanje uporabe zbiranj podatkov, ki že potekajo, npr. z namenom oceniti učinek informacijske in komunikacijske tehnologije (IKT) na poslovne rezultate s povezovanjem podatkov iz različnih virov.

                              —

                              Učinkovitejše zbiranje podatkov je namenjeno zmanjševanju obremenitev podjetij. Zagotoviti je treba, da statistični uradi čim učinkoviteje uporabijo zbrane informacije. Zato bo za metodološke študije za optimalno dodelitev velikosti vzorcev ter njihovo povezano uporabo z drugimi viri in povezanimi metodami ocenjevanja zagotovljena finančna podpora. Omenjena finančna podpora se lahko zagotovi tudi za študije kakovosti v primerih, ko so nekatera podjetja (npr. mala in srednje velika podjetja) izključena iz statističnih raziskav, in za razvoj ustreznih, usklajenih ocenjevalnih metod.

                        Ukrep 3.2: Boljša uporaba že obstoječih podatkov v gospodarstvu

                              —

                              Statistične informacije se včasih zbirajo dvakrat: najprej za upravne namene, kot so davki, nato pa še za statistične namene v raziskavah. Takemu dvojnemu bremenu se bo treba čim bolj izogibati. Zato se bo v okviru programa MEETS finančna podpora namenila projektom o uporabi upravnih podatkov, vključno z računovodskimi izkazi družb, za statistične namene, pri čemer se bo državam članicam pomagalo pri prehodu od statističnih raziskav k uporabi upravnih podatkov ob zagotovitvi visoke kakovosti podatkov.

                              —

                              V podjetjih je smiselno spodbujati integracijo računovodskih sistemov in statističnega poročanja, tako da se podatki za statistične namene lahko sporočajo na bolj poenostavljen način. Komisija bo naročila izvajanje zunanjih študij in poskrbela za finančno podporo projektom držav članic na tem področju.

                        Ukrep 3.3: Razvoj orodij za učinkovitejše pridobivanje, prenos in obdelovanje podatkov

                              —

                              Nova IKT omogoča poenostavljeno poročanje. To se lahko doseže z uporabo računovodskih izkazov družb in drugih finančnih poročil, ki so pripravljena v skladu z mednarodnimi računovodskimi standardi in ustreznimi tehničnimi standardi za takšna poročila, vključno z XBRL (eXtensible Business Reporting Language). Sprejeli se bodo ukrepi, ki bodo finančno podpirali ukrepe, ki omogočajo lažji prenos podatkov iz podjetij v nacionalne statistične organe.

                              —

                              Podprla se bo učinkovitejša uporaba orodij IKT, kar bo olajšalo izmenjavo informacij med Komisijo in državami članicami. Poleg tega je treba še naprej razvijati orodja za potrjevanje, ugotavljanje napak, popravljanje, analiziranje in redakcijsko delo. Finančna podpora bo zagotovljena projektom držav članic na tem področju.

                              —

                              Z upoštevanjem trenutnega razvoja na področju poenostavljanja carinskih formalnostih pri izvozu in uvozu je treba finančno podpreti ukrepe, ki so namenjeni omogočanju lažje izmenjave, obdelave in diseminacije visoko kakovostne in natančne statistike trgovine.

                  Cilj 4

                  :

                  Posodobitev Intrastata
                  Ukrep 4.1: Uskladitev metod za boljšo kakovost v okviru poenostavljenega Intrastata

                              —

                              Zagotovi se finančna podpora za ukrepe v državah članicah, ki so namenjeni razvoju orodij in metod za izboljšanje kakovosti podatkov ter sistema za zbiranje podatkov.

                              —

                              Finančna podpora se nameni ukrepom v državah članicah, ki so namenjeni zmanjševanju neskladnosti s preprečevanjem napačnega klasificiranja, usklajevanjem ocenjevanja in sistemov za zbiranje in obdelovanje pravil za obdelavo zaupnih podatkov, pragov in metod za prilagoditev.

                        Ukrep 4.2: Boljša uporaba upravnih podatkov

                              —

                              Spodbudi se ponovna uporaba upravnih podatkov, ki jih podjetja sporočajo za druge namene (zlasti podatkov o davku na dodano vrednost in računovodskih podatkov). Zagotovljena bo finančna podpora za ukrepe na tem področju, med drugim za razvoj orodij in postopkov IKT.

                        Ukrep 4.3: Izboljšanje in olajšanje izmenjave podatkov znotraj Intrastata

                              —

                              Nadaljnji razvoj orodij in metod za izmenjavo podatkov znotraj centraliziranega sistema je ključnega pomena. Razviti je treba orodja za potrjevanje, ugotavljanje napak, popravljanje, analiziranje in redakcijsko delo na področju statistike trgovine znotraj Skupnosti. Zagotovljena bo finančna podpora za ukrepe, ki so osredotočeni na pravne in tehnične vidike izmenjave podatkov med državami članicami.


title: Sklep Sveta z dne 1. marca 2002 o imenovanju članov in nadomestnih članov Svetovalnega odbora za izobraževanje in usposabljanje na arhitekturnem področju (2002/C 72/01)

text:
Pomembno pravno obvestilo

|

32002D0321(01)

Uradni list C 072 , 21/03/2002 str. 0001 - 0002

		Sklep Svetaz dne 1. marca 2002o imenovanju članov in nadomestnih članov Svetovalnega odbora za izobraževanje in usposabljanje na arhitekturnem področju(2002/C 72/01)SVET EVROPSKE UNIJE JE –ob upoštevanju Sklepa Sveta 85/385/EGS z dne 10. junija 1985 o ustanovitvi Svetovalnega odbora za izobraževanje in usposabljanje na arhitekturnem področju [1] ter zlasti členov 3 in 4 Sklepa,ob upoštevanju Akta o pristopu iz leta 1994 in zlasti člena 165(1) Akta,ker v skladu s členom 3 navedenega sklepa odbor sestavljajo po trije strokovnjaki iz vsake države članice in po en namestnik za vsakega od teh strokovnjakov; ker je v skladu s členom 4 istega sklepa trajanje mandata za te strokovnjake in namestnike tri leta;ker je s Sklepom z dne 26. februarja 1996 [2] Svet imenoval člane in nadomestne člane odbora za obdobje od 26. februarja 1996 do 25. februarja 1999;ker so vlade 13 držav članic predložile vsaka svoj seznam kandidatov z namenom, da se imenujejo ali zamenjajo člani in nadomestni člani ali da se podaljša njihov mandat –SKLENIL:Edini členImenujejo se člani in nadomestni člani Svetovalnega odbora za izobraževanje in usposabljanje na arhitekturnem področju za obdobje od 1. marca 2002 do 22. oktobra 2004.A. Strokovnjaki iz poklicne prakse| Člani | Namestniki |Belgija | g. Christian BREVERS | g. Jef HEYMANS |Danska | ga. Bente BEDHOLM | g. Jan CHRISTENSEN |Nemčija | g. Wilfried TURK | g. Hans ROLLMANN |Grčija | g. Dionyssios DIGENIS | g. Christoforos SAKELLAROPOULOS |Španija | g. Jaime DURÓ PIFARRÉ | g. Jordi QUEROL PIERA |Francija | g. Bertrand MATTHIEU | g. Pierre BOLZE |Irska | g. John O'REILLY | g. Eoin O'COFAIGH |Italija | g. Leopoldo FREYRIE | g. Pierluigi MISSIO |Luksemburg | … … | … … |Nizozemska | g. C. D. VAN BRUGGEN | g. B. G. J. J. SNELDER |Avstrija | g. Alexander RUNSER | ga. Elisabeth SCHUBRIG |Portugalska | ga. Olga VASCONCELOS DE ALBUQUERQUE QUITANILHA | g. José Manuel AGUIAR PORTELA DA COSTA |Finska | g. Veikko VASKO | g. Matti RAUTIOLA |Švedska | g. Bo HOFSSTEN | g. Anders BOLIN |Velika Britanija | g. Ian R. DAVIDSON | g. Ken TAYLOR |B. Strokovnjaki z univerz ali enakovrednih izobraževalnih ustanov na arhitekturnem področju| Člani | Namestniki |Belgija | … … | … … |Danska | g. Peter KJÆR | g. Hans Peter SVENDLER NIELSEN |Nemčija | g. Günther UHLIG | g. Martin KORDA |Grčija | g. Nikolaos KALOGERAS | g. Constantinos-Victor SPYRIDONIDIS |Španija | g. Fernando RAMOS GALINO | g. R. AROCA HERNÁNDEZ-ROS |Francija | g. Philippe DUBOIS | g. Francis NORDEMANN |Irska | g. Loughlin KEALY | g. James HORAN |Italija | g. Mario DOCCI | g. Tommaso SCALESSE |Luksemburg | … … | … … |Nizozemska | g. L. VAN DUIN | g. A. OXENAAR |Avstrija | g. Christian KÜHN | g. Wolf D. PRIX |Portugalska | g. Rui José CARDIM | de heer Alexandre VIEIRA ALVES COSTA |Finska | g. Juhani KATAINEN | g. Tom SIMONS |Švedska | g. Finn WERNE | g. Hasse ERNERFELDT |Velika Britanija | g. James A. LOW | g. Laurence JOHNSTON |C. Strokovnjaki iz pristojnih organov držav članic| Člani | Namestniki |Belgija | … … | … … |Danska | g. Michael BUCHTER | g. Rasmus SCHERMER |Nemčija | ga. Vera STAHL | g. Michael ELZER |Grčija | g. Nikolaos KATSIBINIS | ga. Margarita KARAVASSILI |Španija | g. F. RODRÍGUEZ GARCÍA | g. Emilio LARRODERA RÍOS |Francija | ga. Marielle RICHE | g. Raphaël HACQUIN |Irska | g. Michael McCARTHY | ga. Nancy CALLAGHAN |Italija | ga. Teresa CIOMO | … … |Luksemburg | … … | … … |Nizozemska | g. H. J. M. VAN HECK | g. W. OOMENS |Avstrija | ga. Margit MÖSLINGER-GEHMAYR | ga. Evelyn NOWOTNY |Portugalska | g. A. José OLIVIERA FARIA | g. António Vasco MASSAPINA |Finska | ga. Anita LEHIKOINEN | ga. Mirja ARAJÄRVI |Švedska | ga. Nina KOWALEWSKA | ga. Karin DAHL BERGENDORFF |Velika Britanija | g. Robin VAUGHAN | g. David PETHERICK |V Bruslju 1. marca 2002Za SvetPredsednikR. De Miguel[1] UL L 233, 21.8.1985, str. 26.[2] UL C 74, 14.3.1996, str. 1.--------------------------------------------------